The All-American Rejects

The All-American Rejects (TAAR) er et amerikansk rockeband fra Stillwater, Oklahoma. Bandet ble startet i 2000 og består av vokalist og bassist Tyson Ritter, sologitarist Nick Wheeler, rytmegitarist Mike Kennerty og Chris Gaylor på trommer. Bandet har gitt ut tre studioalbum, The All-American Rejects, Move Along og When the World Comes Down. TAAR har solgt over 10 millioner plater verden over og ble ranket som nummer 73 ved «Hot 100 Artists of the 2000s» og nummer 183 ved Billboards liste «Billboards 200 Artists of the Decade». 



 Historie 
 Opprinnelse og The All-American Rejects (2000-2004) 
The All-American Rejects ble dannet av Tyson Ritter og Nick Wheeler, mens de fortsatt var high school-elever. 

Våren 2000 spilte The All-American Rejects inn en albumdemo bestående av 12 sanger som ble selvtitulert kalt The All-American Rejects. Albumet ble presentert på lokale radiostasjoner i Oklahoma og medførte at TAAR fikk mange tilhengere i den amerikanske staten. Med dette fikk bandet økt presseomtale, sanger ble spilt på større radiostasjoner og TAAR fikk muligheten til å varme opp for større band gjennom MTVs program Undressed. Albumdemoen refereres til idag som The Blue Disc eller The Blue Album. Flere sanger fra denne ble senere utgitt på TAAR første EP, Same Girl, New Songs. 

Sommeren 2001 ga TAAR ut EP-en Same Girl, New Songs og turnerte i USA. Etter turneen signerte bandet en platekontrakt med selskapet Doghouse Records. 

I 2001 ble deres første studioalbum, The All-American Rejects, utgitt. Produsent var Tom O'Hier. Albumet, samt deres første singel «Swing, Swing», ble utgitt i oktober 2002. Med dette albumet ble signerte TAAR for det større plateselskapet DreamWorks Records. Med nytt plateselskap ble albumet produsert og utgitt på nytt i mars 2003. «Swing, Swing» kom som høyest på 60.-plass ved den prestisjefylte hitlisten Billboard Hot 100 samt oppnådde en 8.-plass ved Billboard Modern Rock Tracks. Debutalbumet oppnådde en 25.-plass som høyeste plassering ved den amerikanske albumlisten Billboard 200. Singel nummer to fra debutalbumet, «The Last Song», oppnådde en 25.-plass som beste på Billboard Modern Rock Tracks. 

Våren 2003 la TAAR ut på turneen Too Bad for Hell Tour i forbindelse med deres første studioalbum.

 Move Along (2005-2006) 
I juli 2005 ga TAAR ut sitt andre studioalbum, Move Along, produsert av Howard Benson. Albumets første singel, «Dirty Little Secrets», ble utgitt samtidig med albumet. Albumet solgte til 2x platina i USA (2 000 000 eksemplarer), til platina i Canada (100 000 eksemplarer) og til gull i Storbritannia (100 000 eksemplarer)

Albumet holdt seg på den amerikanske albumlisten Billboard 200 i 97 uker, med 6.-plass som høyeste plass albumet oppnådde. I Storbritannia oppnådde albumet en 45.-plass som bestenotering på den britiske albumlisten. Fra platen ble det gitt ut fire singler. Første singel, «Dirty Little Secrets» ble gitt ut i juni 2005, og oppnådde å toppe hitlisten Billboard Hot Digital Songs, samt en 9.-plass på Billboard Hot 100. Februar 2006 ble singel nummer to fra albumet gitt ut. Singelen hadde samme navn som albumtittelen, «Move Along». Singelen oppnådde en 15.-plass på Billboard Hot 100 og den har solgt mer enn 2 000 000 nedlastninger alene. 

Tredje singel «Top of the World» ble gitt ut i juli 2006, og albumets fjerde singel, balladen «It Ends Tonight» ble gitt ut i september 2006. Den siste singelen nådde 8.-plass på Billboard Hot 100, noe som var TAARs daværende bestenotering på den amerikanske hitlisten. Senere samme år la The All-American Rejects ut på turné, Tournado, i forbindelse med albumet.

13. desember 2005 ga TAAR ut EP-en The Bite Back som kun er tilgjengelig på iTunes.

 When The World Comes Down (2007-2009) 
 I 2007 begynte The All-American Rejects å arbeide på et nytt studioalbum. Samtidig skrev de sangen «The Future Has Arrived» som filmmusikk til filmen Meet the Robbins.
 I juli 2007 ga de ut DVD-en fra turneen tilknyttet albumet Move Along, Tournado. 
 Første singel, «Gives You Hell», ble utgitt 30. september 2008. Singelen nådde 4.-plass på Billboard Hot 100, noe som er den nåværende høyeste plasseringen til The All-American Rejects. Ved slutten av 2009 var sangen den mest spilte ved Billboards Top 40 Chart. Singelen har solgt over 3,3 millioner eksemplarer og var ranket som den 4. beste låten i 2009 ved Billboards «100 songs of 2009»-liste.

Tre år etter forrige studioalbum ga The All-American Rejects ut sitt tredje studioalbum, When the World Comes Down. Det ble utgitt 16. desember 2008. Tilknyttet dette albumet turnerte TAAR både i USA og internasjonalt. I debutuken solgte albumet mer enn 112 000 eksemplarer i USA. Det var betydelig bedre enn dere forrige album, Move Along, som solgte 90 000 eksemplarer den første uken. Etter det rekordhøye salgstallet for TAAR dabbet noe av interessen av og et halv år senere hadde albumet solgt til 422 000 eksemplarer i USA, noe som står i kontrast til begge tidligere album som kun trengte to måneder til å selge over 500 000 eksemplarer. Likevel var albumet en suksess fro The All-American Rejecets og Billboards «200 albums of the year» ranket albumet som det 69. beste.

 2010 
 I 2010 opptrådte The All-American Rejects ved Whistler Medals Plaza under de olympiske vinterlekene i Vancouver i Canada.
 Bandet skrev en låt kalt «The Poison» til kinofilmen Alice in Wonderland som premierte på kino våren 2010. Sommeren 2010 deltok de på Warped Tour som var en serie konserter i USA fra 24. juni til 18. juli.
 I et intervju med Shave Magazine fortalte Mike Kennerty at bandet mulignes har et nytt album klart ved utgangen av 2010. I et intervju med Kerrang! fortalte Tyson Ritter at bandet skulle prøve å ha den nye platen ute før sommeren 2010. 


 Diskografi 
 Studioalbum 

 År Albumdetaljer Høyeste listeplassering Salgstall(sales thresholds) USA  US Indie US Heat. AUS GER IRE  JPN NewZ Storbritannia 2003 The All-American Rejects
 Utgitt: 4. februar 2003
 Plateselskap: DreamWorks 
 Formater: CD, Nedlastning, LP  25 9 8 — — — 86 — 50CAN: GullUSA: Platinum 2005 Move Along
 Utgitt: 12. juli 2005
 Plateselskap: Interscope (4791)
 Formater: CD, nedlasting, LP 6 — — — — — 204 31 45CAN: PlatinumUSA: 2× PlatinumUK: Gull 2008 When the World Comes Down
 Utgitt: 16. desember 2008
 Plateselskap: DGC / Interscope (8927)
 Formater: CD, nedlasting 15 — — 35 35 81 100 19 48 "—"

 EP-er 
 2001: Same Girl, New Songs
 2006: The Bite Back EP

 Singler 
 År Singel Høyeste listeplassering Priser Album Billboard Hot 100  USA Pop 100 USA Alternative Songs Mainstream Top 40 Australsk hitlisteissue816.pdf. Pandora Archive. Retrieved on 2009-03-08.issue866.pdf. Pandora Archive. Retrieved on 2009-03-08.issue894.pdf. Pandora Archive. Retrieved on 2009-03-08. Østerrikehttp://austriancharts.at/showperson.asp?name=The+All-American+Rejects TysklandRhttp://acharts.us/song/40483http://acharts.us/song/48645 Irland New Zealand Storbritannia 2002 «Swing, Swing» 60 — 8 17 — — — — — 13  The All-American Rejects 2003 «The Last Song» — — 29 — — — — — — 69 «Time Stands Still» — — — — — — — — — — «My Paper Heart» — — — — — — — — — — 2005 «Dirty Little Secret» 9 4 — 4 73 — — 47 — 18 
 US: Platinum Move Along 2006 «Move Along» 15 12 — 9 73 — — — — 42 «Top of the World» — — — — — — — — — — «It Ends Tonight» 8 7 — 8 52 — — — 39 66 2008 «Gives You Hell» 4 2 25 1 3 7 15 16 18 18 
 AUS: Platina
 NewZ: GullNew Zealand RIANZ Gold Certification When the World Comes Down 2009 «The Wind Blows» 113 56 — 34 — — — — — — «I Wanna»  92 X — 28 15 42 45 — — 84 
 AUS: Gull «Real World»  — X — — — — — — — —2015«There's a place»—————————— 

 Bandmedlemmer 
 Nåværende medlemmer 
 Tyson Ritter – vokal, bassgitar, piano (1999 – i dag) thumb|right|Tyson Ritter live
Tyson Jay Ritter er født 24. april 1984 i Stillwater, Oklahoma. Han er den ene av to grunnleggere av bandet The All-American Rejects. Han bodde i Destin i Florida, men flyttet til Los Angeles i California etter suksessen med bandet. Ved siden av sitt arbeid i TAAR har Ritter arbeidet som film- og TV-skuespiller. Han spilte blant annet seg selv i episoden «Fetal Position» i sykehusdramaet House, M.D. Han spilte også i TV-serien Smallville i seriens 6. sesong (5. episode).
 Utgivelser: 
 The All-American Rejects (2002)
 Move Along (2005)
 When the World Comes Down (2008)

 Nick Wheeler – sologitar, keyboard, backupvokal (1999 – idag)
Nicholas Don Wheeler ble født 20. mars 1982 i Stillwater, Oklahoma. Han bor i Florida og er den andre grunnleggeren av bandet The All-American Rejects.
 Utgivelser: 
 The All-American Rejects (2002)
 Move Along (2005)
 When the World Comes Down (2008)

 Mike Kennerty – rytmegitar, backupvokal (2002 – i dag)
Michael Brian Kennerty er født 20. juli 1980 i Houston, Texas. Han vokste opp i Edmond i Oklahoma og ble med i TAAR i 2002. Han startet punkbandet These Enzymes i 2003 sammen med bandmedlem Chris Gaylor i TAAR som et sideprosjekt til The All-American Rejects.
 Utgivelser: 
 Move Along (2005)
 When the World Comes Down(2008)

 Chris Gaylor – trommer (2002 – i dag)
Christopher James Gaylor er født 11. april 1979. Han bor i Edmond i Oklahoma. Han ble et bandmedlem i TAAR i 2002. Han er også grunnlegger og medlem av punkbandet These Enzymes sammen med bandmedlemmet i TAAR, Mike Kennerty.
 Utgivelser: 
 Move Along (2005)
 When the World Comes Down (2008)

 Tidligere medlemmer 
 Tim Campbell – trommer (2000 – 2001)
 Jesse Tabish – vokal, gitar (1999 – 2000)

 Turnémedlemmer 
 Kevin Saulnier – keyboard, perkusjon, backupvokal, backupgitar (2006 – i dag)
 Ethan Novak – bassgitar, backupvokal, gitar (2008 – i dag)
 Nick Foxer – keyboard, backupvokal (2006)
 Timothy Jordan II – keyboard, gitar, backupvokal (2005)

 Tidslinje 

 Musikkvideoer 
ÅrTittelRegissør2003«Swing, Swing»Marcos Siega«The Last Song»Charles Jensen«My Paper Heart»Atom Rothlein / Jeff Richter«Time Stands Still»Meiert Avis2005«Dirty Little Secret»Marcos Siega2006«Move Along»Marc Webb«Top of the World»Brandon Driscoll Luttringer«It Ends Tonight»Wayne Isham2008«Gives You Hell»Marc Webb2009«The Wind Blows»Rich LeeI« Wanna» (UK version)Rich Lee«I Wanna» (US version)Paul Hunter

 Konsert-DVD-er 
 ÅrAlbumdetaljer USA Top Music Video USA Comp Music Videos Priser 2003 Live from Oklahoma...The Too Bad for Hell DVD!
 Utgitt: 30. september 2003
 Plateselskap: DreamWorks
 Format: DVD — —USA: Gull 2007 Tournado 
 Utgitt: 17. juli 2007
 Plateselskap: Interscope
 Format: DVD 7 7

 Referanser 

 Eksterne lenker 




Kategori:Musikkgrupper fra USA